**КОМИ РЕСПУБЛИКАЛӦН ОЛАНПАС**

**Коми Республика мутасын вот да вот кокньӧдъяс йылысь**

**Коми Республикаса ӧткымын оланпастэчас актӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося косму тӧлысь 19 лунӧ

**1 статья.** Пыртны “Коми Республика мутасын организацияяслӧн эмбур вылӧ вот йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2004, 3 №, 3050 ст.; 2006, 7 №, 4486 ст.; 2007, 11 №, 5152 ст.; 2014, 27 №, 512 ст.) татшӧм вежсьӧмъяс:

1. 2 статья гижны тадзи:

“**2 статья. Вот ставка**

1. Вотставкасӧ индӧны 2,2 прӧчент ыдждаын, мӧдторсӧ кӧ абу урчитӧма тайӧ статьялӧн 2 – 5 юкӧнъясӧн, а сідзжӧ Россия Федерацияса вот кодекслӧн 380 статьяса 3, 32 ‒ 33 пунктъясӧн.

2. Вӧрзьӧдтӧм эмбур объектъяс серти вот ставкасӧ, кутшӧмъяс серти вот базасӧ урчитӧны кыдзи вӧрзьӧдтӧм эмбур объектъяслӧн кадастрӧвӧй дон, 2018 – 2019 вояс вылӧ индӧны 1,5 прӧчент ыдждаын, 2020 да водзӧ мунысь вояс вылӧ 2 прӧчент ыдждаын.

3. 1,9 прӧчент ыдждаын вот ставкасӧ индӧны инвестиция проектъяс збыльмӧдысь организацияяслы, кутшӧмъясӧс 2018 вося тӧвшӧр тӧлысь 1 лун вылӧ пыртӧма инвестиция проектъяс лыддьӧгӧ, кутшӧмъясӧс збыльмӧдӧны да (либӧ) кӧсйӧны збыльмӧдны Коми Республика мутасын, мый лӧсьӧдӧны вот кокньӧдъяс сетӧм могысь, сэтшӧм медшӧр средствояс серти, кутшӧмъясӧс инвестиция проектъяс серти выльысь лӧсьӧдӧны, ньӧбӧны, ӧніяӧдӧны, выльмӧдӧны, техническӧя выльмӧдӧны.

Инвестиция проектъяс лыддьӧг дасьтан пӧрадоксӧ, кутшӧмъясӧс збыльмӧдӧны да (либӧ) кӧсйӧны збыльмӧдны Коми Республика мутасын, мый лӧсьӧдӧны вот кокньӧдъяс сетӧм могысь, да сыысь инвестиция проектъяс киритӧмсӧ индӧ Коми Республикаса Веськӧдлан котыр.

Тайӧ юкӧнӧн урчитӧм вот ставкаӧн вӧдитчӧм вылӧ инӧдсӧ эскӧдӧ Коми Республикаса олӧмӧ пӧртысь власьт орган, кодӧс уполномочитӧма Коми Республикаса Веськӧдлан котырӧн, тайӧ юкӧнлӧн медводдза абзацын индӧм инвестиция удж нуӧдысь субъектлы комплекснӧй заключение сетӧмӧн, мый дасьтӧма Коми Республикаса Веськӧдлан котырӧн индӧм пӧрадокын.

4. 1,1 прӧчент ыдждаын вот ставкасӧ индӧны татшӧм категория вот мынтысьяслы:

1) федеральнӧй пошта связь организацияяслы;

2) организацияяслы, кодъясӧс пасйӧма Коми Республикаын юридическӧй кывкутысьлӧн меститчанін серти, организацияяс – вот мынтысьяслӧн консолидированнӧй группаясын участвуйтысьяс кындзи, эмбур серти, мый тшӧт весьтӧ вот мынтан периодса вот база дорӧ, мый мунӧ вот кокньӧд сетан период водзын, вот базаыс содӧ 100 миллион шайт вылӧ унджык (вот база содӧм кындзи, мый могмӧдӧма вот перъян объектъяс тшӧт весьтӧ, кутшӧмъяс серти вӧдитчӧны вот ставкаӧн, мый индӧма Россия Федерацияса вот кодекслӧн 380 статьяса 11, 3, 31 ‒ 32 пунктъясӧн).

Та кадӧ вот база содан йӧрышӧ оз пыртны вот база содтан мындаяс, кутшӧмъясӧс могмӧдӧма эмбур объектъяс тшӧт весьтӧ, кутшӧмъясӧс босьтӧма учётӧ юридическӧй кывкутысьясӧс выль ног котыртӧм, бырӧдӧм либӧ объектъяс ньӧбӧм-вузалӧмӧн эмбур ньӧбӧм бӧрын, кутшӧмъясӧс водзджык вӧлі пасйӧма вот перъян объектъяс пыдди мӧд вот мынтысьӧн.

5. 2018 во вылӧ вот ставкасӧ индӧны 0 прӧчент ыдждаын организацияяслы, кодъясӧс 2018 вося тӧвшӧр тӧлысь 1 лун вылӧ пыртӧма ичӧт да шӧр предпринимательство субъектъяслӧн ӧтувъя реестрӧ, эмбур серти, кутшӧмӧс урчитӧма Россия Федерацияса вот кодекслӧн 381 статьяса 25 пунктын.”.

2. 41 статьяын:

1) 1 да 2 юкӧнъяс гижны тадзи:

“1. Вот базасӧ кыдзи вӧрзьӧдтӧм эмбур объектъяслӧн кадастрӧвӧй дон урчитӧны вӧрзьӧдтӧм эмбур сикасъяс серти, кутшӧмъясӧс урчитӧма Россия Федерацияса вот кодекслӧн 3782 статьяса 1 пунктлӧн 1 – 4 пунктувъясын.

2. 2019 воын вот базасӧ кыдзи вӧрзьӧдтӧм эмбур объектъяслӧн кадастрӧвӧй дон урчитӧны 500 квадратнӧй метрысь унджык ӧтувъя плӧщадя административно-делӧвӧй шӧринъяс да вузасян шӧринъяс (комплексъяс) да сэні жыръяс серти.”;

2) 3 юкӧн киритны.

3. 5 статья гижны тадзи:

“**5 статья. Вот кокньӧдъяс**

1. Мездыны организацияяслӧн эмбур вылӧ вот мынтӧмысь:

1) религиознӧй организацияясӧс Коми Республика мутасын меститчӧм эмбур серти;

2) аспом уджъёртъясӧс, концессионеръясӧс, кодъяс кырымалісны Коми Республикакӧд канму-аспом уджъёртасьӧм йылысь артмӧдчӧм либӧ концессионнӧй артмӧдчӧм лӧсялӧмӧн (водзӧ – уджъёртасян артмӧдчӧм), уджъёртасян артмӧдчӧмлӧн вына кадколаст чӧж эмбур серти, мый лоӧ уджъёртасян артмӧдчӧмлӧн объектӧн, мый вылӧ уджъёртасян артмӧдчӧм серти эмбуралан инӧдыс лоӧ Коми Республикалӧн да (либӧ) лоас Коми Республикалӧн;

3) аспом уджъёртъясӧс, концессионеръясӧс, кодъяс кырымалісны Коми Республикаын меставывса асвеськӧдлан органкӧд муниципальнӧй-аспом уджъёртасьӧм йылысь артмӧдчӧм либӧ концессионнӧй артмӧдчӧм лӧсялӧмӧн (водзӧ – муниципальнӧй артмӧдчӧм), муниципальнӧй артмӧдчӧмлӧн вына кадколаст чӧж эмбур серти, мый лоӧ муниципальнӧй артмӧдчӧмлӧн объектӧн, мый вылӧ муниципальнӧй артмӧдчӧм серти эмбуралан инӧдыс лоӧ муниципальнӧй эмбурын да (либӧ) лоас муниципальнӧй юкӧнлӧн;

4) организацияясӧс, кодъяс Инта республика тӧдчанлуна карын да сы ув мутасын меститчӧм му пытшса участокъяс вылын му пытшкӧсӧн вӧдитчан инӧд вылӧ лицензияяс серти перйӧны биару конденсат да (либӧ) природнӧй биару 2019 вося тӧвшӧр тӧлысь 1 лун вылӧ А, В, С1, С2 категория биару запасъяслӧн 30 миллиард кубическӧй метраысь оз этшаджык йӧрышӧн (тайӧ пунктын индӧм став лицензия участоккӧд ӧтлаын), мый вынсьӧдӧма Россия Федерацияса оланпастэчасӧн индӧм пӧрадокын, эмбур серти, мый пасйӧма Инта республика тӧдчанлуна кар мутасын да сы ув мутасын;

5) организацияясӧс, кодъяс лоӧны Коми Республика мутасын биару юклан системаяссӧ эмбуралан инӧд либӧ мукӧд оланпас подув серти кутысьясӧн, биару юклан вез объектъяс серти, кутшӧмъясӧс пыртӧма Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн вынсьӧдӧм биару юклан везъяслӧн объектъяс лыддьӧгӧ, кутшӧмъясӧс лӧсьӧдӧма (ньӧбӧма, стрӧитӧма) оланін да коммунальнӧй овмӧслӧн, промышленносьтлӧн да мукӧд организациялӧн биаруӧн могмӧдан уджтасъяс збыльмӧдӧм серти;

6) организацияясӧс, кодъясӧс пасйӧма Коми Республика мутасын да кодъяс 2016 вося тӧвшӧр тӧлысь 1 лун вылӧ Коми Республика мутасын биаруӧн вӧдитчан оборудованиесӧ технологическӧя йитӧны биару юклан везъяс дорӧ тайӧ йитӧмысь Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн индӧм мынтан ыджда серти;

7) организацияясӧс, кодъяс “Россия Федерацияын социальнӧй да экономика боксянь водзынджык сӧвмысь мутасъяс йылысь” Федеральнӧй оланпас серти босьтісны социальнӧй да экономика боксянь водзынджык сӧвмысь мутасса резидентлысь статус, балансын артыштӧм выльысь лӧсьӧдӧм да (либӧ) ньӧбӧм эмбур серти Коми Республикаын социальнӧй да экономика боксянь водзынджык сӧвмысь мутасын удж нуӧдӧм могысь да мый оз пыр вот базаӧ социальнӧй да экономика боксянь водзынджык сӧвмысь мутасса резидентъяслӧн реестрӧ организацияясӧс пырттӧдз тӧлыссянь заводитӧмӧн, мый мунӧ индӧм эмбурсӧ кыдзи медшӧр средствояслӧн объект баланс вылӧ сувтӧдан тӧлысь бӧрын;

8) организацияяс-инвесторъясӧс, кодъяс лоӧны Коми Республикакӧд кырымалӧм специальнӧй инвестиция контрактлӧн сёрнитчысьӧн, эмбур серти, мый специальнӧй инвестиция контракт збыльмӧдӧм серти лӧсьӧдӧма да (либӧ) ньӧбӧма промышленнӧй прӧдукция (вузӧс) вӧчӧм могысь, специальнӧй инвестиция контрактлӧн вына кадколаст вылӧ тӧлыссянь заводитӧмӧн, мый мунӧ индӧм эмбурсӧ кыдзи медшӧр средствояслӧн объект учёт вылӧ сувтӧдан тӧлысь бӧрын.

Сэк, кор специальнӧй инвестиция контрактсӧ дугӧдӧма сы вӧсна, мый организация-инвестор эз збыльмӧд ас вылас босьтӧм кӧсйысьӧмъяссӧ, организацияяслӧн эмбур вылӧ вот мындасӧ колӧ бӧр индыны да мынтыны Коми Республикаса республиканскӧй сьӧмкудйӧ тайӧ Оланпаслӧн 2 статьяса 1 юкӧнӧн индӧм ставка серти, вот да ӧктас, пеня мындаяс йылысь Россия Федерацияса оланпастэчасӧн урчитӧм пӧрадокын мынтӧмӧн.”.

**2 статья.** Пыртны “Транспорт вот йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2003, 4 №, 2474 ст.; 2004, 3 №, 3051 ст.; 2006, 7 №, 4486 ст., 9 №, 4560 ст.; 2007, 2 №, 4696 ст.; 2009, 40 №, 737 ст.; 2010, 44 №, 1014 ст.; 2011, 47 №, 1342 ст.; 2014, 13 №, 204 ст.; 27 №, 515 ст.; 2015, 21 №, 291 ст.; 22 №, 306 ст.) татшӧм вежсьӧмъяс:

1. 2 статьяса 2 юкӧн киритны.

2. Содтыны татшӧм сюрӧса 41 статья:

“**41 статья. Вот кокньӧдъяс**

1. Мездыны транспорт вот мынтӧмысь:

1) Сӧветскӧй Союзса Геройясӧс, Россия Федерацияса Геройясӧс, Куим степеня слава орденъясӧн наградитӧм гражданаӧс;

2) гражданаӧс, кодъяс веськалісны радиация улӧ чернобыльса катастрофа понда, кодъяс босьтӧны социальнӧй кокньӧдъяссӧ “Чернобыльса АЭС вылын катастрофа понда радиация улӧ веськалӧм гражданаӧс социальнӧя дорйӧм йылысь” Россия Федерацияса Оланпас серти;

3) I да II группаяса вермытӧмъясӧс да челядьдырсянь вермытӧмъясӧс сэтшӧм условие дырйи, кор налӧн эмбурӧ пырысь транспорт средство двигательлӧн вынйӧрыс оз вевтырт 135 вӧв вынйӧр;

4) Айму вӧсна Ыджыд тышын участвуйтысьясӧс йӧз лыдысь, кодъясӧс индӧма “Ветеранъяс йылысь” Федеральнӧй оланпаслӧн 2 статьяса 1 пунктлӧн 1 пунктувса “а” - “и” пунктувъясын;

5) военнослужащӧйяслӧн семьяясӧ пырысьясӧс, кодъяс воштісны вердысьӧс;

6) видз-му овмӧс вузӧс вӧчысьясӧс, кодъясӧс лыддьӧны татшӧмъясӧн Россия Федерацияса вот кодекслӧн 261 юрпас серти, грузӧвӧй автомашинаяс да автобусъяс серти, кутшӧмъясӧн вӧдитчӧны видз-му овмӧс уджъяс дырйи видз-му овмӧс прӧдукция вӧчӧм могысь;

7) Вермытӧмъяслӧн ставроссияса котырлӧн, Синтӧмъяслӧн ставроссияса котырлӧн, Пельтӧмъяслӧн ставроссияса котырлӧн ӧтйӧза организацияясӧс да местаяс вылын налысь юкӧнувъясӧс, а сідзжӧ организацияясӧс, кодъяслӧн уставнӧй капиталыс тырвыйӧ артмӧ индӧм организацияяслӧн пайясысь.

2. Федеральнӧй пошта связь организацияяслы чинтыны транспорт вот серти ставкасӧ транспорт вот серти индӧм ставкаысь 50 прӧчент вылӧ.

3. Вот мынтысьяс – торъя йӧз, кодъяслӧн эм вот кокньӧдъяс вылӧ инӧд, сетӧны вот органӧ аслас бӧрйӧм серти вот кокньӧд сетӧм йылысь шыӧдчӧм да вермӧны сетны документъяс, кутшӧмъяс эскӧдӧны вот мынтысьлысь вот кокньӧд вылӧ инӧдсӧ Россия Федерацияса вот кодекслӧн 3611 статья серти.

Транспорт вот серти кокньӧдсӧ, кутшӧмӧс индӧма вот мынтысьлы – торъя мортлы тайӧ статья серти, кодлӧн ним вылӧ пасйӧма ӧткымын транспорт средство, кутшӧмъясӧс шуӧма вот перъян объектӧн Россия Федерацияса вот кодекслӧн 358статья серти, сетӧны тайӧ торъя морт вылӧ пасйӧм ӧти транспорт средство серти вот мынтысьӧн бӧрйӧмӧн.”.

**3 статья.** Пыртны “Коми Республика мутасын вот кокньӧдъяс йылысь да вот кокньӧдъяс йылысь юалӧмъяс серти ӧткымын оланпастэчас актӧ вежсьӧмъяс пыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 7 №, 4486 ст.; 2007, 3 №, 4724 ст.; 10 №, 5106 ст.; 2008, 5 №, 201 ст.; 6 №, 286 ст.; 11 №, 620 ст.; 2009, 17 №, 285 ст.; 33 №, 622 ст.; 2010, 17 №, 396 ст.; 44 №, 1013 ст.; 2011, 23 №, 593 ст.; 37 №, 975 ст.; 2012, 34 №, 777 ст.; 50 №, 1144 ст.; 62 №, 1505 ст.; 2013, 37 №, 688 ст.; 2014, 18 №, 334 ст.; 27 №, 509 ст.; 29 №, 566 ст.; 2015, 21 №, 293 ст.; 22 №, 306 ст.; 2016, 4 №, 55 ст.; 20 №, 300 ст.; 22 №, 339 ст.) татшӧм вежсьӧмъяс:

1. Оланпас нимсӧ гижны тадзи:

“**Торъя категория вот мынтысьяслы организацияяслӧн чуктӧс вылӧ вотлӧн вот ставка йылысь, кутшӧмӧс вуджӧдӧны Коми Республикаса республиканскӧй сьӧмкудйӧ**”.

2. Водзкыв киритны.

3. “**1 юрпас. ПАНАС**”, “**4 юрпас. КЫВКӦРТАЛАНА ПОЛОЖЕНИЕЯС**” кывъяс киритны.

4. 1 да 2 статьяяс гижны тадзи:

“**1 статья**

1. Организацияяслӧн чуктӧс вылӧ вотлысь вот ставкасӧ мындаяс юкӧнын, кутшӧмъясӧс вуджӧдӧны Коми Республикаса республиканскӧй сьӧмкудйӧ, чинтыны вотлӧн вот ставкаысь, мый колӧ вуджӧдны Россия Федерацияса вот кодекс серти Россия Федерацияса субъектлӧн сьӧмкудйӧ, 2,2 прӧчент пункт вылӧ, организацияяслы, кодъяс збыльмӧдӧны инвестиция проектъяс, кутшӧмъясӧс 2018 вося тӧвшӧр тӧлысь 1 лун вылӧ пыртӧма инвестиция проектъяс лыддьӧгӧ, кутшӧмъясӧс збыльмӧдӧны да (либӧ) кӧсйӧны збыльмӧдны Коми Республика мутасын, мый лӧсьӧдӧны вот кокньӧдъяс сетӧм могысь.

2. Организацияяслӧн чуктӧс вылӧ вотлысь вот ставкасӧ мындаяс юкӧнын, кутшӧмӧс вуджӧдӧны Коми Республикаса республиканскӧй сьӧмкудйӧ, чинтыны вотлӧн вот ставкаысь, мый колӧ вуджӧдны Россия Федерацияса вот кодекс серти Россия Федерацияса субъектлӧн сьӧмкудйӧ, 4,5 прӧчент пункт вылӧ, татшӧм категория вот мынтысьяслы:

1) организацияяслы, кодъясӧс пасйӧма Коми Республика мутасын да кодъяс 2016 вося тӧвшӧр тӧлысь 1 лун вылӧ Коми Республика мутасын биаруӧн вӧдитчан оборудованиесӧ технологическӧя йитӧны биару юклан везъяс дорӧ тайӧ йитӧмысь Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн индӧм мынтан ыджда серти;

2) организацияяс-инвесторъяслы, кодъяс лоӧны Коми Республикакӧд кырымалӧм специальнӧй инвестиция контрактлӧн сёрнитчысьӧн (специальнӧй инвестиция контрактъяс кындзи, кӧні участвуйтӧ Россия Федерация), сэтшӧм условие дырйи, мый специальнӧй инвестиция контракт серти вӧчӧм промышленнӧй прӧдукция (вузӧс) вузалӧмысь чӧжӧсыс лоӧ организациялӧн став чӧжӧссьыс 70 прӧчентысь оз этшаджык, кутшӧмӧс босьтӧны тӧд вылӧ вот серти вот база урчитігӧн, вот мынтан периодсянь заводитӧмӧн, кор вот учёт мыччӧдъяс серти вӧлі босьтӧма кырымалӧм специальнӧй инвестиция контракт серти вӧчӧм промышленнӧй прӧдукция (вузӧс) вузалӧмысь медводдза чуктӧс.

3. Тайӧ статьялӧн 2 юкӧнын урчитӧм вот ставкаӧн вӧдитчӧны сьӧрсьӧн-бӧрсьӧн специальнӧй инвестиция контрактлӧн вына кадколаст помасьтӧдз тайӧ статьялӧн 2 юкӧнса 2 пунктын индӧм организацияяс-инвесторъясӧн специальнӧй инвестиция контракт збыльмӧдігӧн вӧчӧм промышленнӧй прӧдукция (вузӧс) вузалӧмысь босьтӧм чӧжӧс (рӧскод) да овмӧс нуӧдан мукӧд удж олӧмӧ пӧртігӧн босьтӧм (вӧчӧм) чӧжӧс (рӧскод) серти торъя учёт нуӧдан условиеясӧ кутчысигӧн.

Сэк, кор специальнӧй инвестиция контрактсӧ дугӧдӧма сы вӧсна, мый организация-инвестор эз збыльмӧд ас вылас босьтӧм кӧсйысьӧмъяссӧ, организацияяслӧн чуктӧс вылӧ вот мындасӧ колӧ бӧр индыны да мынтыны Коми Республикаса республиканскӧй сьӧмкудйӧ Россия Федерацияса вот кодекслӧн 284 статьяса 1 пунктӧн индӧм ставка серти, вот да ӧктас, пеня мындаяс йылысь Россия Федерацияса оланпастэчасӧн индӧм пӧрадокын мынтӧмӧн.

4. Организацияяс-инвесторъяслы, кодъяс лоӧны специальнӧй инвестиция контрактлӧн сёрнитчысьӧн, кутшӧмӧс кырымалӧма Коми Республикакӧд Россия Федерациялӧн участвуйтӧм, индыны вот ставкасӧ организацияяслӧн чуктӧс вылӧ вот серти 0 прӧчент ыдждаын юкӧнын, кутшӧмӧс вуджӧдӧны Коми Республикаса республиканскӧй сьӧмкудйӧ, вот мынтан периодсянь заводитӧмӧн, кор вот учёт мыччӧдъяс серти вӧлі босьтӧма специальнӧй инвестиция контракт збыльмӧдӧм бӧрын вӧчӧм промышленнӧй прӧдукция (вузӧс) вузалӧмысь медводдза чуктӧс, да специальнӧй инвестиция контрактлӧн вына кадколаст помасьтӧдз, но 2025 воысь сійӧ восӧ пыртӧмӧн оз сёрджык, сэтшӧм условие дырйи, мый специальнӧй инвестиция контракт збыльмӧдӧм бӧрын вӧчӧм промышленнӧй прӧдукция (вузӧс) вузалӧмысь чӧжӧсыс лоӧ организациялӧн став чӧжӧсысь 90 прӧчентысь оз этшаджык, кутшӧмӧс босьтӧны тӧд вылӧ организацияяслӧн чуктӧс вылӧ вот серти вот база урчитігӧн.

Сэк, кор специальнӧй инвестиция контрактсӧ дугӧдӧма сы вӧсна, мый организация-инвестор эз збыльмӧд ас вылас босьтӧм кӧсйысьӧмъяссӧ, вот мындасӧ колӧ мынтыны Коми Республикаса республиканскӧй сьӧмкудйӧ Россия Федерацияса вот кодекслӧн 284 статьяса 1 пунктӧн индӧм ставка серти, вот да ӧктас, пеня мындаяс йылысь Россия Федерацияса оланпастэчасӧн индӧм пӧрадокын мынтӧмӧн.

**2 статья**

Индыны вот мынтысьяслы – Коми Республикаын социальнӧй да экономика боксянь водзынджык сӧвмысь мутасса резидентъяслы организацияяслӧн чуктӧс вылӧ вот ставкасӧ, кутшӧмӧс колӧ вуджӧдны Коми Республикаса республиканскӧй сьӧмкудйӧ, 0 прӧчент ыдждаын вот мынтан вит период чӧжӧн вот мынтан периодсянь заводитӧмӧн, кор вот учёт мыччӧдъяс серти вӧлі босьтӧма медводдза чуктӧс уджысь, кутшӧмӧс пӧртӧны олӧмӧ социальнӧй да экономика боксянь водзынджык сӧвмысь мутасын уджалӧм йылысь артмӧдчӧмъяс збыльмӧдігӧн, да 10 прӧчент вот мынтан мунысь вит период чӧжӧн.”.

5. 2, 3 юрпасъяс киритны.

6. 11, 3, 9 статьяяс киритны.

7. 10 статья нимын “**10 статья. Тайӧ Оланпаслӧн вынсялӧм**” кывъяс вежны “**3 статья**” кывъясӧн.

**4 статья.** Пыртны “Коми Республика мутасын инвестиция удж йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 2 №, 4221 ст.; 7 №, 4486 ст.; 2007, 2 №, 4706 ст.; 12 №, 5268 ст.; 2008, 5 №, 200 ст.; 11 №, 620 ст.; 2009, 7 №, 80 ст.; 2010, 17 №, 394 ст.; 44 №, 1016 ст.; 2011, 14 №, 343 ст.; 37 №, 970 ст.; 2013, 17 №, 344 ст.; 37 №, 686 ст.; 2015, 7 №, 69 ст.; 21 №, 292 ст.; 2016, 12 №, 145 ст.; 17 №, 237 ст.) татшӧм вежсьӧмъяс:

7 статья гижны тадзи:

“**7 статья. Инвестиция удж нуӧдысь субъектъяслы**

**вот кокньӧдъяс сетӧм**

Вот йылысь Коми Республикаса оланпасъяс серти инвестиция удж нуӧдысь субъектъяслы вермӧны сетны вот кокньӧдъяс мындаяс юкӧнын, кутшӧмъясӧс колӧ вуджӧдны Коми Республикаса республиканскӧй сьӧмкудйӧ.”.

**5 статья.** Пыртны “Коми Республика мутасын бурвӧчан уджын канмусянь отсӧг сетӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 13 №, 214 ст.; 2017, 21 №, 347 ст.) татшӧм вежсьӧм:

7 статьяса 2 пунктын “Коми Республика мутасын вот кокньӧдъяс йылысь да вот кокньӧдъяс йылысь юалӧмъяс серти ӧткымын оланпастэчас актӧ вежсьӧмъяс пыртӧм йылысь” Коми Республикаса Оланпас серти” кывъяс вежны “вот йылысь Коми Республикаса оланпасъяс серти” кывъясӧн.

**6 статья.** Тайӧ Оланпасыс вынсялӧ 2019 вося тӧвшӧр тӧлысь 1 лунсянь, но сійӧс официальнӧя йӧзӧдан лунсянь ӧти тӧлысь кольӧм мысти оз водзджык.

Тайӧ Оланпаслӧн 1 статьяса 1 пунктлӧн витӧд – сизимӧд абзацъясса, 3 статьяса 4 пунктлӧн коймӧд абзацъясса положениеясыс вынаӧсь 2022 вося ӧшым тӧлысь 31 лунӧдз.

Тайӧ Оланпаслӧн 1 статьяса 1 пунктлӧн дас кыкӧд абзацса, 2 статьяса 2 пунктлӧн квайтӧд абзацса положениеясыс паськалӧны 2018 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Тайӧ Оланпаслӧн 1 статьяса 3 пунктлӧн сизимӧд абзацса положениеясыс вынсялӧны 2020 вося тӧвшӧр тӧлысь 1 лунсянь да лоӧны вынаӧн 2029 вося ӧшым тӧлысь 31 лунӧдз.

Тайӧ Оланпаслӧн 1 статьяса 3 пунктлӧн кӧкъямысӧд абзацса положениеясыс вынаӧсь 2023 вося ӧшым тӧлысь 31 лунӧдз.

Тайӧ Оланпаслӧн 1 статьяса 3 пунктлӧн ӧкмысӧд абзацса, 3 статьяса 4 пунктлӧн витӧд абзацса положениеясыс вынаӧсь 2020 вося ӧшым тӧлысь 31 лунӧдз.

Тайӧ Оланпаслӧн 1 статьяса 3 пунктлӧн дасӧд да дас ӧтиӧд абзацъясса, 3 статьяса 4 пунктлӧн квайтӧд – дас кыкӧд абзацъясса положениеясыс паськалӧны 2017 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Организацияяс серти, кодъяс збыльмӧдӧны инвестиция проектъяс, кутшӧмъясӧс 2018 вося тӧвшӧр тӧлысь 1 лун вылӧ пыртӧма инвестиция проектъяс лыддьӧгӧ, кутшӧмъясӧс збыльмӧдӧны да (либӧ) кӧсйӧны збыльмӧдны Коми Республика мутасын, мый лӧсьӧдӧны вот кокньӧдъяс сетӧм могысь, кодъяслӧн 2017 вося ӧшым тӧлысь 31 лун вылӧ эм вот кокньӧдъяс босьтӧм (наӧн вӧдитчӧм) вылӧ инӧд вот кокньӧдъяс йылысь Коми Республикаса оланпастэчас серти, вот ставкаясӧн (вот кокньӧдъясӧн) вӧдитчӧны вот кокньӧдъяс сетан медпозяна кадколастсӧ тӧд вылӧ босьтӧмӧн – 5 во дорвыв оз дырджык, восянь заводитӧмӧн, кор наӧн медводдзаысь вӧдитчӧны (найӧс сетӧны), а сідзжӧ вот кокньӧдлысь медпозяна йӧрышсӧ тӧд вылӧ босьтӧмӧн, мый оз вермы вевтыртны инвестицияяс йӧрышсӧ, кутшӧмъясӧс инвестиция удж нуӧдысь субъект пыртіс инвестиция проект збыльмӧдӧм серти, кутшӧмӧс пыртӧма инвестиция проектъяс лыддьӧг, кутшӧмъясӧс збыльмӧдӧны да (либӧ) кӧсйӧны збыльмӧдны Коми Республика мутасын, мый лӧсьӧдӧны вот кокньӧдъяс сетӧм могысь, вӧрзьӧдтӧм эмбур объектъяс лӧсьӧдӧм, ньӧбӧм, ӧніяӧдӧм, выльмӧдӧм, техническӧя выльмӧдӧм серти капитальнӧй вложениеясӧ.

Коми Республикаса Веськӧдлан котырлы лӧсьӧдны ассьыныс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2018 вося косму тӧлысь 20 лун

29-РЗ №